钦定古今图书集成/明伦汇编/氏族典/第431卷 > 赵必愿
## 钦定古今图书集成/明伦汇编/氏族典/第431卷 > 赵必愿

按《宋史赵必愿传》：“必愿，字立夫，广西经略安抚崇宪
之子也。以大父汝愚遗表，补承务郎。嘉定七年，举进
士，知崇安县。后知常州，改知处州，政教兼举。端平元
年，以直秘阁知婺州，迁太府寺丞，寻迁度支郎中。嘉
熙元年，迁起居舍人，权户部尚书，迕丞相史嵩之，以
宝谟阁直学士奉祠。淳祐五年，知福州。居官四年卒。”